《次逢原秋夜见寄》
宋代·满执中

病对园林万事空，肯将寂寞感涂穷。消磨壮愤诗书外，破碎闲愁笑傲中。

霜苦乱虫清叫夜，梦寒孤竹冷敲风。思君别有悲秋意，不为南湖一钓篷。

作者简介：满执中，字子权（《广陵集》卷一四《秋怀寄呈子权》诗），扬州（今属江苏）人。英宗治平中知万寿县（清乾隆《太和县志》卷一○）。今录诗五首。